《杂诗》
宋代·李复

阳刚形发辉，阴凝体受照。
金魄逆火乌，进退见朒朓。
气引潮海壮，象推介虫小。
南北应坎离，东西正昏晓。

作者简介：宋京兆府长安人，字履中，世称潏水先生。神宗元丰二年进士。尝师张载。喜言兵事，于书无所不读，工诗文。累官中大夫、集贤殿修撰。徽宗崇宁中，为熙河转运使，以议边事不合罢。金兵入关中，起知秦州，空城无兵，遂遇害。有《潏水集》。